שם התוכנית: **הסכם שת"פ צרפת-מיימונייד 2021**

מס' מחקר: **\_\_\_\_\_\_\_\_\_**

מס' חוזה: **1**

תקופה: **1-2** סימוכין:

**ה ס כ ם**

**שנחתם ביום \_\_\_\_\_\_\_ בחודש \_\_\_\_\_\_\_\_ בשנת \_\_\_\_ב\_\_\_\_\_\_\_\_**

ב י ן

**מדינת ישראל באמצעות ממשלת ישראל**

המיוצגת על ידי המדען הראשי וחשב משרד המדע והטכנולוגיה

המורשים כדין לחתום בשם המדינה (להלן – **המשרד**)

**- מצד אחד**

ל ב י ן

**\_\_\_\_\_\_\_\_\_\_\_\_** (מס' תאגיד **\_\_\_\_\_\_\_\_\_\_\_\_\_**)

באמצעות **\_\_\_\_\_\_\_\_\_\_\_\_\_\_\_\_\_\_\_** (ת.ז. **\_\_\_\_\_\_\_\_\_\_\_\_\_\_\_**  )

ובאמצעות **\_\_\_\_\_\_\_\_\_\_\_\_\_\_\_\_\_\_\_** (ת.ז. **\_\_\_\_\_\_\_\_\_\_\_\_\_\_\_** )

המורשים כדין לחתום בשמו (להלן – **המוסד**)

**- מצד שני**

**הואיל** והמשרד הגיע להסכמה עם

**Ministry of Europe and Foreign Affairs (MEAE) and the Ministry of Higher Education, Research and Innovation (MESRI) of France**

על שיתוף פעולה מדעי, לפיו יערך מחקר משותף בנושא: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** אשר יבוצע במסגרת המוסד מכוח הסכם זה (להלן – **המחקר**);

**והואיל** והמשרד פרסם קול קורא בחודש **ינואר 2020** לקבלת הצעות לביצוע מחקרים בנושאים ובתנאים שפורטו בקול קורא, המצורף כנספח כללי להסכם זה;

**והואיל** ו**-\_\_\_\_\_\_\_\_\_** (להלן – **החוקר**) הגיש הצעה לביצוע מחקר משותף שיבוצע במסגרת המוסד;

**והואיל** והצעת החוקר מצורפת כספח א' להסכם זה ומהווה חלק בלתי נפרד ממנו, ובמסגרת הצעתו מצהיר החוקר כי הוא עומד בכל דרישות המשרד המפורטות בקול הקורא;

**והואיל** ועל בסיס הצעתו של החוקר והצהרותיו אישר המשרד את ביצוע המחקר במסגרת החלטת הנהלת קרנות המחקר מיום **\_\_\_\_\_\_\_\_\_** ;

**והואיל** ועל בסיס הצעתו של החוקר, הצהרותיו ואישור הנהלת קרנות המחקר מסכים המשרד להתקשר עם המוסד, על מנת שהחוקר יבצע את המחקר במסגרת המוסד על פי דרישות הקול הקורא על פי הצעתו נספח א', ובהתאם לנספח התקציבי המצורף כנספח ב' להסכם זה, המהווים חלק בלתי נפרד ממנו ובכפוף לתנאי הסכם זה;

**והואיל** והמוסד והחוקר מעוניינים לבצע את המחקר בהתאם להוראות הסכם זה;

**לפיכך, הוסכם והותנה בין הצדדים כדלקמן:**

1. **מבוא ונספחים**
   1. המבוא להסכם זה מהווה חלק בלתי נפרד ממנו ומחייב כיתר תנאיו.
   2. הנספחים להסכם זה, אשר מפורטים להלן, מהווים חלק בלתי נפרד ממנו ומחייבים  
       כיתר תנאיו:

**נספח א'** – הצעת המחקר;

**נספח ב'** – הנספח התקציבי להצעת המחקר;

**נספח ג'**– כתב ערבות;

**נספח ד'** – הוראת קיזוז (מקדמה וביצוע);

**נספח ה'** – אישור עריכת ביטוחים;

**נספח ו'** - הצהרת המוסד על ניצול תקציב שנת המחקר.

במקרה בו המחקר כולל ניסוי קליני:

**נספח ז'** – פרוטוקול ניסוי קליני, אישור ועדת הלסינקי לניסוי, (לאחר קבלתו, בהתאם לנדרש), אישור ביטוחי לעריכת הניסוי הקליני.

* 1. במקרה של סתירה בין הוראות ההסכם להוראות הנספחים יגברו הוראות ההסכם.

1. **התחייבויות החוקר באמצעות המוסד**
   1. החוקר מתחייב לבצע את המחקר ברמה מקצועית גבוהה בהתאם לדרישות הקול הקורא, להצעתו נספח א', בהתאם לנספח התקציבי נספח ב' בהתאם לנהלי המשרד, ככל שאין בהם כדי לשנות מהוראות הסכם זה, המפורסמים באתר האינטרנט של המשרד ומהווים חלק בלתי נפרד מהסכם זה, ובהתאם להוראות שיינתנו לו בכתב ומראש על-ידי המשרד מעת לעת. ככל שאין בהן כדי לשנות מהוראות הסכם זה.
   2. החוקר ישקוד על המחקר שקידה מעולה, ויעשה מאמצים להביאו לסיומו המוצלח ויפעל בשיתוף פעולה עם עמיתיו מ- **צרפת.**
   3. החוקר מתחייב לא לשנות את הצעת המחקר נספח א' ואת הנספח התקציבי נספח ב' ולא לסטות מהם, אלא אם יקבל את הסכמת המשרד בכתב ומראש.
   4. על אף האמור בסעיף ג לעיל, החוקר רשאי לסטות באופן שאינו משמעותי מהצעת המחקר נספח א', ולערוך באופן עצמאי שינויים שאינם משמעותיים עד להיקף של 10% בסעיפי תקציב המחקר בנספח התקציבי נספח ב' בגין כל שנת מחקר (שינויים במסגרת התקציב השנתי של שנת מחקר מסוימת), ובלבד שסכום השינויים השנתי הכולל אינו עולה על 50,000 ₪. במידה והחוקר סטה באופן שאינו משמעותי מהצעת המחקר או שערך שינוי שאינו משמעותי בתקציב המחקר, ידווח על כך למשרד במסגרת הדו"ח הכספי השנתי הנדרש בסעיף 7 להלן.

שינויים בסעיף נסיעות במחקרים במסגרת שיתוף פעולה דו-לאומי יותרו בהתאם לקבוע בס"ק זה רק במקרה בו הנסיעה למדינה השותפה התקיימה. במקרה בו מבוקש לבצע שינוי בסעיף נסיעות במחקרים כאמור, אולם הנסיעה טרם התקיימה, יחול סעיף 2(ה) להלן.

* 1. על אף האמור בסעיפים ג ו-ד לעיל, המשרד יהיה רשאי לאשר סטייה משמעותית מהצעת המחקר נספח א' ו\או שינויים משמעותיים בנספח התקציבי נספח ב', ובכלל זה שינויים בשיעור הגבוה מ-10% בסעיפי תקציב המחקר ו/או בין כלל הסעיפים התקציביים בגין כל שנת מחקר (שינויים במסגרת התקציב השנתי של שנת מחקר מסוימת). חוקר המעוניין לסטות באופן משמעותי מהצעת המחקר או לערוך שינויים משמעותיים בנספח התקציבי נדרש להגיש למשרד מראש בקשה מנומקת בכתב, בחתימת החוקר והמוסד. המשרד ישיב לבקשה כאמור בתוך 45 יום לאחר קבלתה לכל המאוחר.
  2. החוקר מצהיר כי לפי מיטב ידיעתו, אין לשום אדם, תאגיד או גוף, זכויות כלשהן במחקר – פרט ל **\_\_\_\_\_\_\_\_\_\_\_\_\_\_\_.**
  3. החוקר מצהיר כי המשרד הוא הגורם המממן היחידי של המחקר, למעט גורמי מימון אשר הוצגו במסגרת הצעת המחקר נספח א' ואושרו על ידי המשרד. אם לאחר חתימת ההסכם יעמדו לרשות המחקר מקורות מימון נוספים בכסף או בשווה כסף, יודיע על כך החוקר מיידית למשרד, ישלח הצעת מחקר ונספח תקציבי מעודכנים ויקבל את אישור המשרד.
  4. החוקר מתחייב להשתתף בכנס או סדנא (להלן – **הכנס**) שיארגן המשרד, אשר במסגרתם יוצגו ממצאי המחקר, לקראת תום השנה הראשונה למחקר או תחילת השנה השנייה למחקר. על החוקר לקחת בחשבון נושא זה בזמן עריכת התקציב. מובהר ומוסכם, כי החוקר ראשי רשאי להימנע מהצגת ממצא זה או אחר במסגרת הכנס או הסדנא, במידה והצגה כאמור תפגע בהגנה על הידע או בפרסומיו.
  5. החוקר מתחייב לבצע שינויים, גריעה או הוספה להצעתו נספח א' אם יידרש לעשות כן בכתב על-ידי המשרד. אם ביצוע השינוי יצריך התאמה של התמורה לפי סעיף 9 להסכם זה, יגיש החוקר נספח תקציבי חדש והמשרד רשאי לאשרו או לדחותו לפי שיקול דעתו. סבר החוקר כי לא ניתן לבצע את המחקר לאחר השינוי, רשאי הוא לסיים את ההסכם, בהתאם להוראות סעיף 13 ב' 3) להלן. במקרה זה ישלם המשרד למוסד את ההוצאות אשר נגרמו לו עקב ביצוע המחקר בהתאם להסכם זה וכן את ההוצאות שנגרמו לו עקב התחייבויות שנלקחו לצורך ביצוע המחקר ונכללות בנספח התקציבי נספח ב', ושאינן ניתנות לביטול באותו מועד.
  6. החוקר מתחייב למסור למשרד או למי מטעמו את כל המידע והמסמכים הקשורים למחקר ולביצוע הסכם זה המבוקשים על-ידו בכל עת, הן בכתב והן בעל-פה, לאפשר לנציגי המשרד או למי מטעמם לבקר בכל עת בתאום מראש באתר שבו מתבצע המחקר ובכל מקום בו מתנהלת עבודה כלשהי הקשורה בביצוע הסכם זה, ולהגיע לפגישות עימם באם יתבקש באורח סדיר, בכל תקופת ההסכם ושלוש שנים לאחר מכן.
  7. החוקר מתחייב לציית ולמלא אחר כל הוראות הביטחון והבטיחות הן בקשר להעסקת עובדים בביצוע המחקר וכן בשמירת החומר הקשור במחקר.
  8. החוקר מצהיר כי ביצוע המחקר לפי מיטב ידיעתו אינו מפר זכויות קניין רוחני של צד שלישי כלשהו.

1. **החוקרים**
   1. המוסד מתחייב כי המחקר יבוצע על-ידי צוות מחקר שיועסק על-ידי המוסד בכל תקופת המחקר בראשותו של (בסעיף זה ייקרא  **חוקר ראשי מרכז הפרויקט**):

|  |  |  |  |
| --- | --- | --- | --- |
| תואר | שם | מוסד | מחלקה |
|  |  |  |  |

* 1. אם אחד החוקרים הראשיים המצוינים בהצעת המחקר נספח א' (להלן – **החוקרים**) אינו יכול או מסוגל לבצע את המחקר במשך תקופה רצופה העולה על שלושה חודשים, על המוסד לבקש את אישור המשרד לכך מראש ובכתב, תוך נימוק הסיבה להיעדרות המתוכננת. בכל מקרה לא תאושר היעדרות החוקר הראשי לתקופה העולה על מחצית תקופת המחקר אלא במקרים חריגים ובנסיבות חריגות.
  2. אישר המשרד את בקשת המוסד להפסקה בביצוע המחקר על-ידי אחד החוקרים כמפורט לעיל, המוסד יציע חוקר אחר ברמה נאותה אשר ייקח על עצמו את המשך ביצוע המחקר בתקופת היעדרות החוקר (להלן – **חוקר מחליף**) למעט במקרה המפורט בסעיף 3(ה) להלן. המשרד רשאי לאשר חוקר מחליף ורשאי הוא שלא לאשר את החוקר המחליף לפי שיקול דעתו. המשרד לא יסרב לבקשה מטעמים בלתי סבירים.
  3. אישר המשרד את החוקר המחליף יחולו עליו הוראות הסכם זה וכל ההתחייבויות לפיו.
  4. אם אחד החוקרים הראשיים לרבות החוקר הראשי מרכז הפרויקט, מעוניין להמשיך לבצע את המחקר בתקופה בה מצוי בחופשה או בשבתון, על המוסד לכלול זאת במסגרת הבקשה כמפורט לעיל מראש ובכתב, ולבקש את אישור המשרד לכך. המשרד לא יסרב לבקשה מטעמים בלתי סבירים.
  5. המוסד יפסיק את פעילותם במחקר של חוקר וכל אדם אחר הקשור בביצוע המחקר אם המשרד דרש זאת בכתב, באופן מנומק ומטעמים סבירים. במידה והמוסד מעוניין בהמשך המחקר ומציע אדם אחר לביצוע המחקר המשרד רשאי לאשר את ההצעה או לדחותה מטעמים סבירים. החליט המוסד שלא להמשיך במחקר, יחולו הוראות סעיף 13(ג) להלן.
  6. החוקר מתחייב להימנע ממצב של ניגוד עניינים או שיש בו חשש לניגוד עניינים ביחס להתחייבויותיו לפי הסכם זה; החוקר יודיע למשרד על כל מקרה אפשרי בו עשוי להתעורר ניגוד עניינים ויפעל לפי הנחיות המשרד.

1. **התחייבויות המוסד**
   1. המוסד מצהיר כי יש לו התשתית הדרושה בתחום העיסוק של המחקר הכוללת ציוד, כוח אדם וידע, אשר תעמוד לרשות החוקר במהלך תקופת ההסכם וכי הוא יאפשר לחוקר לבצע את המחקר בהתאם לתנאי הסכם זה על נספחיו ויספק לו את התשתית, הציוד וכוח אדם הדרושים.
   2. המוסד מתחייב להעסיק עובדים מנוסים, אחראים ומקצועיים במספר הדרוש לשם התקדמות יעילה של המחקר.
   3. המוסד ינהל את תקציב המחקר במערכת ספרים נפרדת שתיערך לפי עקרונות חשבונאיים מקובלים וכל התמורה שתשולם על-ידי המשרד לפי הסכם זה תשמש את המחקר בלבד. התמורה תכלול תקורה בשיעור 15%. סכום זה ישולם בגין טיפולו של המוסד בתקציבי המחקר.

סכום התקורה שישולם יחושב בהתאם לסכום התמורה אשר שולם בפועל (לא כולל תקורה) בהתאם להוצאות שדווחו בדו"חות הכספיים.

* 1. מבוצע המחקר על-ידי קבוצות חוקרים שונות, יש לנהל תקציב נפרד לכל קבוצה. נוהל המחקר על-ידי קבוצות חוקרים שונות, שחלקן אינן מהמוסד, יעביר המוסד מתוך סכום התמורה שקיבל מהמשרד לפי סעיף 9 להלן את מלוא הסכום המיועד לקבוצות המחקר האחרות שאינן במוסדו (להלן – **המוסדות השותפים**) תוך 30 יום מיום קבלתו.
  2. במקרה שהמחקר כולל ביצוע ניסויים הדורשים את אישורה של ועדת הלסינקי, יש לצרף להסכם זה כנספח ז' את פרוטוקול הניסוי וכן את אישור ועדת הלסינקי. ככל שנכון למועד חתימת ההסכם טרם ניתן האישור כאמור, יוצג למשרד פרוטוקול הניסוי והאישור מיד עם קבלתו ובכל מקרה בטרם ביצוע הניסויים, ויצורפו כנספח להסכם זה. ביצוע הניסוי ללא קבלת האישור יהווה הפרת הסכם.
  3. המוסד יידע את החוקרים בכתב על התחייבויותיהם לפי הסכם זה.
  4. המוסד מתחייב כי ימסור למשרד או מי מטעמו את כל המידע והמסמכים הקשורים למחקר המבוקשים על-ידו בכל עת, הן בכתב והן בעל-פה, יאפשר לנציגי המשרד או מי מטעמם לבקר באתר שבו מתבצע המחקר בכל עת בתאום מראש, ונציגו יגיע לפגישות עימם באם יתבקש, בכל תקופת ההסכם ושלוש שנים לאחר מכן.
  5. המוסד מתחייב להגיש למשרד כל עזרה סבירה שתהיה קשורה בהפעלת המסקנות הנובעות מהמחקר או ישומן עד שלוש שנים לאחר השלמת המחקר, לרבות מתן הסברים ותיעוד רלוונטי, ככל שקיים בידיו ובלבד שאין בסיוע כאמור להשית על המוסד הוצאות בלתי סבירות.
  6. המוסד מתחייב לציית ולמלא אחר כל הוראות הביטחון והבטיחות הן בקשר להעסקת עובדים בביצוע המחקר והן בשמירת החומר הקשור במחקר בכפוף להוראות כל דין.
  7. במקרה שהמחקר מבוצע על-ידי קבוצות חוקרים ממוסדות שותפים שונים (כמשמעותם בסעיף 4(ד) לעיל), ייחתם הסכם התקשרות בין המוסד למוסדות השותפים, אשר יחיל את הזכויות והחובות האמורים בהסכם זה גם על המוסדות השותפים.

1. **תקופת ההסכם**
   1. החוקר יבצע ויסיים את המחקר בהתאם להצעתו נספח א' ובהתאם לנספח התקציבי נספח ב' החל מיום **\_\_\_\_\_\_\_\_\_\_** ולתקופה של **24** חודשים עד ליום **\_\_\_\_\_\_\_\_\_** (להלן – **תקופת ההסכם;** כל שנה (12 חודשים) השנתיים תיקרא להלן גם – **שנת מחקר**).
   2. על אף האמור בסעיף א' לעיל, המוסד יתחיל במחקר, בתנאי הסכם זה, לתקופה של שנת מחקר אחת, אשר תחל במועד תחילת תקופת ההסכם לפי סעיף א' לעיל. המשרד רשאי לאשרר את המשך המחקר, בתנאי הסכם זה, לשנת מחקר נוספת (אשר תחל שנה לאחר תחילת תקופת ההסכם ותסתיים שנתיים לאחר תחילת תקופת ההסכם).
   3. מובהר בזאת כי הוראות סעיף 11 ו-12(ג) להלן, ככל שהן נוגעות לזכויות קניין רוחני המוקנות למדינה בתוצרי הידע וזכויותיה לתמלוגים בתוצרי הידע ולפרסומים פומביים, ימשיכו לחול גם לאחר סיום תקופת ההסכם.
2. **דו"חות מדעיים ובקשת המשך**
   1. אם החוקר והמוסד מעוניינים בהארכת המחקר לשנת מחקר שנייה, כאמור בסעיף 5(ב) לעיל, עליהם להגיש למשרד בקשת המשך (על גבי הטופס המיועד לכך) ודו"ח ביניים מדעי. בקשת ההמשך תתקבל במשרד לא יאוחר מחודשיים לפני תום שנת המחקר הראשונה (עד ליום **\_\_\_\_\_\_\_\_\_\_**), ויצורף אליה דו"ח ביניים מדעי המצביע על התקדמות ביצוע המחקר עד לשלב זה.
   2. המשרד רשאי לאשר את המשך המחקר לשנת מחקר נוספת כאמור בסעיף 5(ב) לעיל לפי שיקול דעתו ובתנאים שיקבע, ולאחר שהחוקר והמוסד עמדו בכל תנאי ההסכם והגישו למשרד את כל המסמכים הדרושים. המשרד ימסור את תשובתו לבקשת ההמשך בתוך 45 יום מיום קבלת הבקשה במשרד.
   3. במקרה בו יאחרו המוסד או החוקר בהגשת בקשת ההמשך ודו"ח הביניים המדעי ללא אישור מוקדם מראש ובכתב מהמשרד, המשרד ינכה מתקציב המחקר סכום אשר יחושב באופן יחסי לתקופת האיחור, והמוסד יתקן את הצעת המחקר והנספח התקציבי בהתאם ויעבירם לאישור המשרד.
   4. דו"ח מדעי מסכם בנוסח קבוע של המשרד, לגבי כלל תקופת ההסכם האמורה בסעיף 5(א), יוגש למשרד לא יאוחר מ- 3 חודשים לאחר תום תקופת ההסכם, עד ליום **\_\_\_\_\_\_\_\_\_\_** לא הוארך המחקר לשנת מחקר נוספת, יוגש הדו"ח המדעי המסכם עד 3 חודשים לאחר תום שנת המחקר האחרונה.
   5. דו"חות מדעיים ובקשות ההמשך, יוגשו בעותק מדיה מגנטית; ויכלול במידת האפשר גם דו"ח מדעי מהשותף למחקר ב**-צרפת.** המשרד רשאי, מעת לעת, לתת למוסד הנחיות בכתב לגבי אופן הכנת הדו"ח, צורתו, מתכונתו ואופן הגשתו, והחוקר יכין את הדו"ח בהתאם.
3. **דו"חות כספיים**
   1. הוארך תשלום התמורה לשנה שנייה כאמור בסעיף 6(ב) לעיל, המוסד יגיש למשרד דו"ח כספי מצטבר עבור כל שנת מחקר (להלן: "**דו"ח כספי שנתי**"). דו"ח כספי שנתי יוגש לכל המאוחר 4 חודשים לאחר תום כל שנת המחקר (עבור השנה הראשונה, עד ליום **\_\_\_\_\_\_\_\_\_\_**; עבור השנה השנייה, עד ליום **\_\_\_\_\_\_\_\_\_\_** , לא הוארך המחקר לשנת מחקר נוספת, יוגש הדו"ח הכספי השנתי עד 4 חודשים לאחר תום שנת המחקר האחרונה. דו"ח כספי שנתי יכלול פירוט של כלל ההוצאות שהוצאו בכל שנות המחקר אשר קדמו למועד הגשת הדו"ח במצטבר.

כמו כן, הדו"ח הכספי הסופי יכלול דיווח מטעם המוסד בדבר כל תמורה שהתקבלה בגין רישיונות שימוש בתוצר ידע, כהגדרתו בסעיף 11(א) להלן, ככל שניתנו כאלו וככל שהתקבלה תמורה בגינם, נכון למחקר זה.

* 1. על אף האמור בסעיף א' לעיל, המוסד רשאי להגיש דו"ח כספי שנתי מפוצל לשני חלקים – דו"ח כספי ראשוני ודו"ח כספי משלים (שניהם יחדיו יהוו, לעיל ולהלן, את הדוח הכספי השנתי) – בהתקיים כל התנאים הבאים:
     1. המחקר מתנהל באמצעות מספר קבוצות ממוסדות שונים, כאמור בסעיף 4(ד) לעיל, אשר לא כולם הגישו למוסד דיווח כספי אודות הפעילות שנעשתה בהם במסגרת המחקר.
     2. המוסד הגיש למשרד, במועד הקבוע בסעיף א לעיל, דו"ח כספי ראשוני המקיף לכל הפחות את הפעילות שנעשתה במוסד עצמו.
     3. המוסד הגיש, יחד עם הדו"ח הכספי הראשוני, בקשה מנומקת בכתב לפיצול הדו"ח.
     4. המוסד הגיש, לכל המאוחר 6 חודשים לאחר תום שנת המחקר, את הדו"ח הכספי המשלים.
  2. על אף האמור בסעיף א' לעיל, המשרד יהיה רשאי לאשר למוסד לדחות את הגשת הדו"ח כספי השנתי, עד ל-6 חודשים לאחר תום שנת המחקר, בהתקיים כל התנאים הבאים:
     1. המוסד הגיש למשרד מראש, עד לחודשיים לאחר תום שנת המחקר, בקשה מנומקת בכתב לאיחור בהגשת הדו"ח הכספי השנתי, בחתימת החוקר והמוסד.
     2. חלו נסיבות חריגות אשר לא מאפשרות למוסד להגיש את הדו"ח הכספי השנתי במועד הנדרש לפי סעיף 6(א) לעיל.
  3. המוסד יהיה רשאי לדווח על הוצאות שהוציא במהלך תקופת המחקר במסגרת כל אחד מבין מהדו"חות הכספיים השנתיים שיוגשו לאורך תקופת ההסכם, כפי שיבחר (בכפוף לאמור בסעיף קטן ה' להלן). יובהר כי דחיית הדיווח היא בכפוף לאמור בסעיפים 9(יג-יד) להלן.
  4. המוסד לא ידווח על אותה הוצאה יותר מפעם אחת.
  5. דו"חות כספיים יוגשו במתכונת ובנוסח קבוע של המשרד ב-2 העתקים מודפסים; המשרד רשאי, מעת לעת, לתת למוסד הנחיות לגבי אופן הכנת הדו"ח, צורתו, מתכונתו ואופן הגשתו, והמוסד יכין את הדו"ח בהתאם.
  6. המשרד יבדוק את הדו"חות תוך 30 יום ממועד קבלתם; רק לאחר אישור המשרד בתום הבדיקה יראו את הדו"חות כמאושרים לצורך הסכם זה.

1. **נציג המשרד**
   1. נציג המשרד לצורך הסכם זה הוא **\_\_\_\_\_\_\_\_\_\_**; המשרד רשאי להחליף את הנציג בכל עת, ויודיע על כך בכתב לחוקר ולמוסד.
   2. הנציג וכל מי שהוא יסמיך לכך, יהיו רשאים בכל עת בתיאום עם החוקר להיכנס לכל מקום בו מתנהלת עבודה כלשהי הקשורה בביצוע הסכם זה ולצפות בכל פעולה הקשורה בביצועו. כמו כן, יהיה הנציג או מי מטעמו, זכאי לעיין בכל עת בכל מסמך, ולקבל כל מסמך וכל מידע הקשור בביצוע הסכם זה בתאום מראש.
2. **התמורה**
   1. תמורת ביצוע המחקר בהתאם להוראות הסכם זה ישלם המשרד למוסד את ההוצאות שהוצאו בפועל בביצוע המחקר עד לסך **\_\_\_\_\_\_** ₪(במילים: :**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;** להלן – **התמורה השנתית**) לכל שנת מחקר, ובסך הכל **\_\_\_\_\_\_\_** ₪ לכל התקופה (במילים: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**; (להלן – **התמורה**).
   2. עבור שנת המחקר הראשונה ישלם המשרד למוסד מקדמה בסך 50% מהתמורה השנתית בגין שנת המחקר הראשונה, בסך **\_\_\_\_\_** ₪, בתוך 30 ימים ממועד החתימה על ההסכם.
   3. יתרת התמורה השנתית בגין כל שנת מחקר (בגין השנה הראשונה: עד **\_\_\_\_\_** ₪; בגין השנה השנייה: עד **\_\_\_\_\_** ₪), תשולם לאחר אישור הארכת המחקר, הגשת דו"ח כספי שנתי עבור אותה שנת מחקר בידי המוסד על פי האמור בסעיף 7 לעיל ואישורו בידי המשרד כנדרש.
   4. אושרה הארכת תשלום התמורה עבור שנת המחקר השנייה כאמור בסעיף 5(ב) לעיל, לפי העניין, ישלם המשרד למוסד מקדמה בסך 50% מהתמורה השנתית (בגין השנה השנייה: עד **\_\_\_\_\_** ₪), בהתקיים התנאים הבאים:
      1. המוסד הגיש למשרד בקשת המשך ודו"ח ביניים מדעי עבור שנת המחקר הקודמת על פי האמור בסעיף 6 לעיל, והמשרד אישר את הארכת המחקר.
      2. המוסד הגיש למשרד דו"ח כספי שנתי עבור שנת המחקר הקודמת (שבגינה הוגש הדו"ח הכספי) במועד, על פי האמור בסעיף 7 לעיל, והוא אושר על ידי המשרד.

המשרד ישלם את המקדמות עבור שנת המחקר השנייה, בתוך 30 יום ממועד אישור הדו"ח הכספי השנתי.

* 1. על אף האמור בסעיף ד לעיל, המשרד ישלם למוסד מקדמה בסך 50% מהתמורה השנתית בגין שנת המחקר השנייה, גם לפני הגשת הדו"ח הכספי השנתי עבור שנת המחקר הקודמת, בהתקיים התנאים הבאים (יובהר כי תשלום זה אינו פוטר את המוסד מהגשת הדו"ח הכספי השנתי במועד):
     1. המוסד הגיש למשרד בקשת המשך ודו"ח ביניים מדעי עבור שנת המחקר הקודמת על פי האמור בסעיף 6 לעיל, והמשרד אישר את הארכת המחקר.
     2. המוסד הגיש למשרד דו"ח ביצוע תקציב עבור שנת המחקר הראשונה או השנייה, לפי העניין, המפרט את ההתחייבויות הכספיות שביצע המוסד בגין המחקר ואשר במסגרתן רשם המוסד התחייבויות בסך השווה לכל הפחות לגובה המקדמה ששולמה למוסד עבור אותה שנת מחקר.
     3. המוסד הגיש למשרד הצהרה בנוסח המצ"ב כנספח ו', בחתימת נציגים מורשים וחשב מטעם המוסד.

במקרה כאמור, ישלם המשרד את המקדמה בגין שנת המחקר השנייה, בתוך 30 יום ממועד אישור דו"ח ביצוע התקציב עבור אותה שנת מחקר.

* 1. המשרד רשאי לעכב את תשלום התמורה אם החליט לבצע בדיקה כספית או מקצועית של המחקר; במקרה כזה, יועבר תשלום התמורה לאותו מועד תוך 30 יום לאחר שהמשרד אישר בעקבות הבדיקה כי החוקר והמוסד עמדו בכל תנאי הצעת המחקר נספח א', הנספח התקציבי נספח ב', הוראות הקול הקורא והוראות הסכם זה, אך לא לפני המועדים הקבועים לתשלום התמורה לפי סעיף ג' לעיל. החליט המשרד כאמור, יודיע על כך בהקדם האפשרי ובכתב למוסד.
  2. מובהר בזאת כי חיוב המשרד בתשלום התמורה הינו חיוב שלוב לחיוב המוסד בהגשת הדו"חות לפי סעיפים 6-7 לעיל וכל חיובי המוסד לפי ההסכם.
  3. נעשה שינוי בתקציב המחקר, שלא על פי האמור בסעיפים 2(ג)-2(ה), רשאי המשרד שלא לשלם כל תמורה החורגת מהתקציב שאושר.
  4. לא הוגש דו"ח מן הדו"חות שהמוסד והחוקר חייבים בהגשתם לפי סעיף 6 לעיל או שלא הוגש במועד או שלא מילאו החוקר או המוסד התחייבות אחרת מהתחייבויותיהם לפי הסכם זה על נספחיו או שמילאו אותה באיחור, המשרד לא יהא חייב בתשלום התמורה עד למילוי התחייבויות המוסד ובכפוף להחלטת המשרד בהתאם לסעיף 13(א) להלן. מבלי לגרוע באמור לעיל, לא הוגש דו"ח כספי שנתי ו\או דו"ח כספי משלים ו/או שלא הוגש במועד לפי סעיף 7 לעיל, המשרד לא ישלם כל תמורה בגינו.
  5. הוגש דו"ח כספי מפוצל על פי האמור בסעיף 7(ב) לעיל, או שאושרה דחיית הגשת הדו"ח הכספי על פי האמור בסעיף 7(ג) לעיל, יהיה המשרד רשאי לדחות את מועד התשלום בגין הדו"ח הכספי המשלים או הדו"ח הכספי, על פי העניין, עד לתום השנה הקלנדרית העוקבת לשנה בה הוגש הדו"ח הכספי.
  6. התמורה כוללת כל מס, היטל או תשלום חובה החל על ביצוע המחקר או שיהיה קשור בכל דרך שהיא עם ביצועו. הוטל על התמורה למוסד תשלום אשר פוגע מהותית בתקציב המחקר ושאינו בגדר מס או היטל כלליים (כגון מכס או מע"מ), לאחר תחילת תקופת המחקר – רשאי המוסד להביא לסיום המחקר כאמור בסעיף 13ב'3) להלן.
  7. לאחר תשלום המקדמה למוסד עבור שנת המחקר הראשונה ו/או השנייה, כאמור בסעיפים ד או ה לעיל, ולאחר העברת יתרת התמורה השנתית למוסד על פי הדו"ח הכספי השנתי שהגיש עבור אותה שנת מחקר, כאמור בסעיף ג לעיל, עשויה להיוותר יתרה מתוך התמורה השנתית בגין אותה שנת מחקר שלא דווח לגביה בדו"ח הכספי השנתי (להלן: "**היתרה הנוספת**"). המוסד יהיה רשאי לדרוש תשלום בגין היתרה הנוספת בשנת המחקר העוקבת (במסגרת הדו"ח הכספי השנתי) – ובלבד שהיתרה הנוספת אינה עולה על 15% בלבד מסך התמורה השנתית. לא תשולם תמורה בגין היתרה הנוספת בשיעור גבוה מ-15% מסך התמורה השנתית, אלא בכפוף לאמור בסעיף קטן יד להלן. אין באמור כדי לגרוע מהוראות סעיף 2(ג-ה) בעניין עריכת שינויים בנספח התקציבי של המחקר.
  8. על אף האמור בסעיף יב לעיל, המשרד יהיה רשאי לאשר למוסד תשלום בגין היתרה הנוספת, לפי שיקול דעתו ובשיעור שיקבע, עד לגובה של 40% מסך התמורה השנתית, בשנה העוקבת – בכפוף לתנאים הבאים:
     1. המוסד הגיש בקשה מנומקת בכתב מראש, לא יאוחר מ-4 חודשים מתום שנת המחקר שבה נותרה היתרה הנוספת;
     2. סך התמורה (לכל תקופת ההסכם) לא תגדל;
     3. אין מגבלת תזרים מזומנים על תקציב המשרד במסגרת התקנה התקציבית הרלוונטית.
  9. למוסד ו/או לחוקר לא יהיו תביעות ו/או טענות נגד המשרד בגין אי תשלום תמורה כאמור לעיל והם יישאו בכל נזק אשר יגרם להם כתוצאה מכך.

1. **ערבות מקדמה וביצוע**
   1. ערבות מקדמה – עם החתימה על הסכם זה, יפקיד המוסד ערבות בסך 100% מגובה המקדמה כמוגדר בסעיף 9(ב) לעיל, כבטחון למילוי התחייבויות המוסד לפי הסכם זה. הערבות תהיה אוטונומית וצמודה, בהתאם לנוסח המופיע בנספח ד' להסכם זה. הערבות תהיה ערבות בנקאית או של חברת ביטוח ישראלית בעלת רישיון לעסוק בביטוח לפי חוק הפיקוח על עסקי ביטוח, התשמ"א–1981 המאושרת על ידי החשב הכללי. כתב הערבות יהיה בתוקף עד שלושה חודשים לאחר תום תקופת ההסכם על פי סעיף 5(א) לעיל.
   2. ערבות ביצוע - עם החתימה על הסכם זה, יפקיד המוסד ערבות בסך 5% מסכום התמורה המשולם על-ידי המשרד לפי סעיף 9 לעיל כבטחון למילוי התחייבויות המוסד לפי הסכם זה. הערבות תהיה אוטונומית וצמודה למדד, בהתאם לנוסח המופיע בנספח ד' להסכם זה. הערבות תהיה ערבות בנקאית או של חברת ביטוח ישראלית בעלת רישיון לעסוק בביטוח לפי חוק הפיקוח על עסקי ביטוח, התשמ"א – 1981 המאושרת על ידי החשב הכללי. ערבות המקדמה והביצוע יהוו יחדיו, לעיל ולהלן, ערבות.
   3. במקום כתבי הערבות הדרושים על פי סעיפים א ו-ב לעיל, מוסד להשכלה גבוהה יחתום על הוראת קיזוז אחת, שתהיה בסכום מצטבר של 100% מגובה המקדמה כמוגדר בסעיף 9(ב) לעיל וכן 5% מסכום התמורה המשולם על ידי המשרד לפי סעיף 9 לעיל, בהתאם לנוסח המופיע בנספח ד', והוראות סעיפים אלו יחולו עליה בהתאמה.
   4. המשרד יהיה רשאי לחלט את הערבות, כולה או חלקה, או, לחילופין, לעשות שימוש בהוראת הקיזוז, אם סבר המשרד כי המוסד לא מילא את התחייבויותיו לפי הסכם זה.
   5. חולטה הערבות או חלקה, ולא בוטלה ההתקשרות על-ידי המשרד, יפקיד המוסד ערבות נוספת, בגובה הערבות המפורט בסעיף קטן א לעיל, כך שבכל עת עד תום תקופת ההסכם, לרבות הארכותיה, תהיה בידי המשרד ערבות בגובה הסכום האמור.
   6. המצאת הערבות או לחילופין, חתימה על הוראת קיזוז (במוסדות להשכלה גבוהה) הינם תנאים מוקדמים לכניסה לתוקף של הסכם זה.
   7. אין בכל האמור לעיל כדי לשחרר את המוסד ממילוי מלא ומדויק של כל התחייבויותיו על-פי הסכם זה ואין בו להטיל על המשרד חובה כלשהי.
   8. מובהר בזאת, כי הוראות סעיף זה לא יחולו במקרה בו המוסד הינו יחידה ממשלתית (משרד ממשלתי או יחידת סמך).
2. **ידע, זכויות במחקר ופרסום**
   1. פרשנות - בהסכם זה יהיו למונחים הבאים המשמעות שלהלן:

**זכויות קניין רוחני** - לרבות זכויות על פי חוק זכות יוצרים, 1911,חוק זכות יצורים תשס"ח-2007, פקודת זכות יוצרים, 1924, זכויות לפי חוק הפטנטים, התשכ"ז – 1967, זכויות לפי פקודת סימני מסחר, תשל"ב – 1972, זכויות על פי פקודת הפטנטים והמדגמים, זכויות ב- "סוד מסחרי" לפי חוק עוולות מסחריות, התשנ"ט – 1999, חוק זכויות מטפחים של זני צמחים, התשל"ג – 1973 וזכויות אחרות במידע שאינו נחלת הכלל;

**תוצר ידע** – כל רעיון, ממצא, מסקנה, תוצאה, שיטה ואינפורמציה שאינם נחלת הכלל, שהם תוצאה של המחקר, בין אם יש בהם או עשויות להיות בהם זכויות קניין רוחני ובין אם לאו;

**הגנה על תוצר ידע** – כל שיטה חוקית להגנה על ידע באמצעות זכויות קניין רוחני בארץ או בחו"ל, לרבות הגשת בקשה לרישום תוצר הידע לפי חוק הפטנטים, התשכ"ז – 1967;

**רישיון שימוש** – חוזה המתיר שימוש בזכויות קניין רוחני בתוצר ידע;

**מוסד להעברה טכנולוגית** – תאגיד, אשר אחראי למסחור הקניין הרוחני של המוסד.

* 1. זכויות קניין רוחני:
     1. המוסד יודיע למשרד ללא דיחוי על כל תוצר ידע, שעשוי להיות לו שימוש יישומי, ושניתן להגן עליו באמצעות זכויות קניין רוחני, ויפרט הפעולות שבכוונתו לנקוט בקשר לכך, בין בעצמו ובין באמצעות מוסד להעברה טכנולוגית.
     2. אם להערכת המוסד עשוי להיות לתוצר שימוש יישומי יהיה על המוסד לנקוט באמצעים סבירים כמקובל בנסיבות העניין, להגן על זכויותיו בתוצר הידע, כדי לפעול לניצול יעיל של תוצר ידע זה. הבעלות בתוצר הידע תוקנה למוסד או למוסד להעברה טכנולוגית בלבד, על פי תנאי הסכם זה. העברת בעלות בתוצר ידע או רישומו על שם צדשלישי שאיננו המוסד או המוסד להעברה טכנולוגית או המוסדות השותפים (כמשמעותם בסעיף 4(ד) לעיל) מכוח הסכם בין המוסד למוסדות השותפים, ייעשה רק באישור בכתב ומראש של המשרד בעקבות בקשה מנומקת.
     3. הגנה על תוצר הידע ומתן רישיונות שימוש בו ייעשו באופן שיקדם את הידע ויאפשר שימוש יישומי בו ובכפוף לזכויות המשרד והמדינה לפי הסכם זה.
     4. פעל המוסד להגן על תוצר הידע – יודיע על כך למשרד ללא דיחוי ויעביר לידי המשרד את המסמכים המעידים כי ההגנה על תוצר הידע, וכל מסמך רלוונטי אחר שיידרש על-ידי המשרד.
     5. רישיון שימוש בתוצר הידע לצד שלישי יבטיח כי מקבל הרישיון יפעל לניצול סביר של תוצר הידע, תוך זמן סביר, על בסיס תוכנית מימוש מוגדרת. רישיון השימוש יקנה למוסד או למוסד להעברה טכנולוגית, במידה של אי עמידה בתנאי זה, זכות לבטל את הרישיון או להקנות רישיון שימוש נוסף לצד רביעי לצורך מימוש הידע.
     6. המוסד ייתן עדיפות לאינטרס הציבורי בהפצת תוצר הידע, בשים לב לשוק הרלבנטי, בעת החלטה על היקף הרישיון ומידת בלעדיותו.
     7. המוסד יודיע למשרד ללא דיחוי על מתן רישיון שימוש בידע בצירוף חוזה הרישיון או בצירוף הצהרה מטעם המוסד בדבר מתן רישיון השימוש בידע וכן פרטי מקבל הרישיון.
     8. כל תמורה שהיא, במישרין או בעקיפין, בכסף או בשווה כסף, בגין רישיון בתוצר הידע, תועבר למוסד או למוסד להעברה טכנולוגית בלבד. מבלי לגרוע מהאמור, לא תועבר כל תמורה כספית לחוקר או לצוות המחקר מצד שלישי, בגין ביצוע המחקר או הענקת רישיונות שימוש בתוצר ידע, שלא באמצעות המוסד או מוסד להעברה טכנולוגית.
  2. רישיון שימוש לא בלעדי בתוצר הידע למדינה
     + 1. כל פעולה בתוצר ידע, לרבות ההגנה עליו ומתן רישיונות ביחס אליו, תהיה בכפוף לאמור בהסכם זה בכלל ולזכויות המדינה בתוצר הידע בפרט.
     1. המדינה תקבל ללא תמורה רישיון לא בלעדי, בלתי חוזר, לעשות שימוש בתוצר הידע, במישרין או באמצעות גורם אחר, לצרכים לאומיים; מובהר בזאת כי הקביעה מהם צרכים לאומיים תהיה בסמכות שר המדע, הטכנולוגיה והחלל, שר המשפטים ושר האוצר. רישיון כאמור יוענק למדינה במקביל להודעה על פיתוח של תוצר ידע יישומי, כאמור בסעיף ב(2) לעיל.
     2. הודיעה המדינה בהתאם לסעיף (2) לעיל, כי היא מעוניינת לעשות שימוש בתוצר הידע, יספק המוסד למדינה את כל המידע, המסמכים, המדגמים והתרשימים שיסייעו בהגנה על תוצר הידע ויחתום על כל מסמך שיידרש באופן סביר על-ידי המשרד לרבות כתבי ויתור, כתבי העברה, יפויי כוח וכיוצ"ב תוך מימוש הרישיון. המדינה תעשה שימוש בידע ובמסמכים כאמור רק לצרכי הרישיון שניתן לה על פי הסכם זה ובהתאם להוראותיו.
  3. קיבל המוסד תמורה כלשהי בגין רישיונות שימוש בתוצר הידע, יחזיר למשרד תמלוגים בשיעור 5% מכל הכנסה הנובעת מכך, לרבות שירותים הנלווים או כרוכים בכך, עד למלוא התמורה ששילם המשרד לפי הסכם זה בצירוף ריבית והפרשי הצמדה לפי ריבית החשב הכללי באוצר; סעיף זה יחול אף אם ההכנסה נוצרה אצל המוסד או אצל מוסד להעברה טכנולוגית מטעמו.

1. **סודיות ופרסום**
   1. המשרד יהא רשאי לפרסם את ממצאי המחקר בכל דרך שתראה לו, ובלבד שבמסגרת הפרסום יאוזכר שמם של החוקר והמוסד. פרסום המשרד ייעשה בתנאים הבאים: במידה והמוסד טרם פרסם את ממצאי המחקר, המשרד יפנה למוסד בכתב ויודיע על כוונתו לפרסם את הממצאים, בצירוף נוסח הפרסום המתוכנן. למוסד תינתן שהות סבירה שלא תפחת מתשעים ימים על מנת להגן על תוצר הידע או לשכנע את המשרד כי פרסום כאמור יפגע בהגנה על הידע ו/או יפגע באפשרויות מסחור הידע ו/או יפגע בפרסומי החוקר או מכל סיבה סבירה אחרת. המשרד לא יסרב לביצוע תיקונים בפרסום אותו הוא מבקש לבצע, אלא מטעמים סבירים, אשר אין בהם, בין היתר, כדי לפגוע בהגנה על הידע או בנכונותו. למען הסר ספק, לאחר פרסום ממצאי המחקר בידי המוסד רשאי המשרד לפרסמם כרצונו.
   2. המשרד יהיה רשאי לפרסם את דבר זכייתו של המוסד במימון עבור המחקר במסגרת הקול הקורא, בכל דרך שתראה לו. במסגרת הפרסום יהיה המשרד רשאי לציין את שמות החוקרים המעורבים במחקר, את שם המחקר והמוסד, תאריכים הקשורים במימון וביצוע המחקר, סכום המימון הממשלתי שקיבל המחקר וכד'.
   3. בכל פרסום פומבי שהוא ובכלל זה בכנסים, בסדנאות או בכל פעילות אחרת הקשורה במחקר, בין אם פרסום מדעי ובין אם פרסום בתקשורת, יאזכרו המוסד, החוקר או כל גורם אחר מטעמם את מימון המשרד בנוסח הבא:

**This research was supported by a grant from the Ministry of Science & Technology, Israel & Ministry of Europe and Foreign Affairs (MEAE) and the Ministry of Higher Education, Research and Innovation (MESRI) of France**

בפרסום לתקשורת על המוסד להעביר לדוברות המשרד את נוסח ההודעה לעיתונות, ככל שמתוכננת לצאת, בטרם פרסומה.

הפרה של סעיף זה אשר לא תוקנה על ידי המוסד על פי דרישת המשרד תוך זמן סביר בהתאם לדרישת המשרד, תגרור קנס בגובה 3,000 ₪ מתקציב המחקר. אם ההפרה תתבצע לאחר סיום מימון המחקר על ידי המשרד יודיע המשרד לחוקר הראשי מראש כי, אם לא תוקן ההפרה באופן מיידי, לא יוכל החוקר להשתתף בתכניות מימון מחקרים שיבוצעו על ידי המשרד (קולות קוראים) למשך שנתיים.

* 1. פרט לאמור לעיל, החוקר והמוסד ישמרו בסודיות כל מידע ומסמך מכל סוג שהוא, שיגיע אליהם או לחוקריהם או לעובדיהם או למי מטעמם מהמשרד ומצהירים כי ידוע להם שאי מילוי ההתחייבויות על פי סעיף קטן זה מהווה עבירה לפי סעיף 118 לחוק העונשין, תשל"ז – 1997, למעט מידע שפרסומו מתחייב לפי דין ו/או צו שיפוט ו/או מידע שהיה ידוע ומפורסם לציבור טרם מועד החתימה על הסכם זה.
  2. המוסד מתחייב להחתים כל מי שיקבל כל מידע או מסמך כאמור בסעיף ג' לעיל במסגרת ביצוע הסכם זה על הצהרת סודיות וכן להחתים אותם על הצהרה לפיה ידוע להם שאי מילוי ההתחייבויות על פי סעיף קטן זה מהווה עבירה לפי סעיף 118 לחוק העונשין, תשל"ז - 1997.
  3. מובהר בזאת, כי המשרד ועובדיו כפופים לסעיפים 117 ו-118 לחוק העונשין, תשל"ז-1997.

1. **הפסקת ההתקשרות וקיצוץ בתקציב**
   1. הפסקת ההתקשרות -
      1. מוסכם, כי סעיפים 2-4, 6-7, 9-12 ו-14-16 להסכם זה הינם תנאים עיקריים ויסודיים בהסכם והפרתם תחשב כהפרה יסודית, וזאת מבלי לגרוע מזכות המשרד לכל סעד ותרופה אחרים על פי כל דין.
      2. הפרו המוסד או החוקר את ההסכם הפרה יסודית או הפרו אותו הפרה לא יסודית ולא תיקנו את ההפרה בתקופת הארכה שתינתן להם על-ידי המשרד בכתב, יהיה המשרד רשאי לבטל את ההסכם.
      3. ביטל המשרד את ההסכם בהתאם להוראות סעיף (1) לעיל, יחזיר המוסד את התמורה שקיבל בצירוף הפרשי הצמדה וריבית החשב הכללי; כן רשאי המשרד לדרוש מהמוסד או החוקר השבת כל נזק או הוצאה שנגרמו לו כתוצאה מההפרה וזאת בנוסף לכל זכות או סעד שיעמדו למשרד לפי כל דין.
      4. הודיע המשרד למוסד ולחוקר כי על אף ההפרה, הוא מעוניין בהמשך המחקר בהתאם לתנאי הסכם זה, רשאי המשרד לעכב ביצוע כל תשלום עד לאחר שהחוקר או המוסד, לפי העניין, ימלאו אחר כל הוראות הסכם זה ויתקנו את כל הטעון תיקון לשביעות רצון המשרד.
   2. קיצוץ בתקציב –
      1. המשרד רשאי להקטין את התקציב שבנספח התקציבי נספח ב' ע"י מתן הודעה בכתב למוסד; המוסד יכין תקציב מתוקן ויגישו לאישור המשרד. אישר המשרד את התקציב המתוקן, יחליף התקציב המתוקן את התקציב נספח ב' והמוסד והחוקר יפעלו על-פיו.
      2. בהחליטו על הקטנת התקציב בהתאם לאמור בסעיף (1) לעיל, ייקח המשרד בחשבון שיקוליו קיומן של התחייבויות שנלקחו לצורך ביצוע המחקר ושאינן ניתנות לביטול באותו מועד.
      3. הודיע המוסד כי לא יוכל לבצע את המחקר בתקציב המוקטן, מסיבות מקצועיות בלבד, רשאי הוא לסיים הסכם זה והמשרד ישלם לו את ההוצאות אשר נגרמו לו עקב ביצוע המחקר בהתאם להסכם זה הנכללות בנספח התקציבי נספח ב' וכן הוצאות שנגרמו לו עקב התחייבות שנלקחו לצורך ביצוע המחקר ושאינן ניתנות לביטול באותו מועד.
   3. התברר לחוקר כי לא יוכל לסיים את ביצוע המחקר בהתאם לתכנית נספח א', יודיע על כך מיד למשרד בצירוף נימוקים. קיבל המשרד הודעה כאמור, רשאי הוא לפי שיקול דעתו לעשות אחד או יותר מאלה –
      1. סבר המשרד כי הנסיבות להפסקת ההתקשרות הינן מוצדקות רשאי הוא לסיים הסכם זה בתנאים שיקבע ולשלם את ההוצאות אשר נגרמו למוסד עקב ביצוע המחקר בהתאם להסכם זה וכן הוצאות שנגרמו לו עקב התחייבות שנלקחו לצורך ביצוע המחקר ושאינן ניתנות לביטול באותו מועד ורשאי המשרד לדרוש מהחוקר להגיש דו"ח מדעי ודו"ח כספי מסכם.
      2. סבר המשרד כי הנסיבות להפסקת ההתקשרות אינן מוצדקות, רשאי הוא לראות בכך הפרת הסכם ויחולו הוראות סעיף א' לעיל.
      3. למען הסר ספק, מובהר בזאת כי אין במתן הודעה על ידי המוסד לפי סעיף קטן זה כדי לפטור את המוסד והחוקר מלקיים התחייבויותיהם על פי הסכם זה. החלטה בעניין זה תתקבל רק לאחר קבלת תשובה בכתב מהמשרד בהתאם למפורט לעיל, ועד לקבלת התשובה מחויבים המוסד והחוקר כאמור.
      4. הופסקה ההתקשרות במקרה כאמור בסעיף זה, ימשיכו לחול התחייבויות המוסד והחוקר, החלות בהתאם לאמור בהסכם זה, לאחר סיום תקופת ההסכם.
   4. המשרד רשאי להפסיק את ההתקשרות לפי שיקול דעתו, שלא מחמת הפרתה על-ידי החוקר או המוסד. החליט המשרד לעשות כן, יודיע על כך למוסד 30 יום מראש ובכתב וישלם לו את ההוצאות אשר נגרמו לו עקב ביצוע המחקר בהתאם להסכם זה וכן הוצאות שנגרמו לו עקב התחייבות שנלקחו לצורך ביצוע המחקר ושאינן ניתנות לביטול באותו מועד.

במקרה של הפסקת ההתקשרות על פי סעיף זה, יהיה רשאי המוסד להמשיך את ביצוע המחקר על פי שיקול דעתו הבלעדי, כאשר מובהר בזאת כי הוראות סעיף 11 לעיל, ככל שהן נוגעות לזכויות קניין רוחני המוקנות למדינה בתוצרי הידע וזכויותיה לתמלוגים בתוצרי הידע, ימשיכו לחול גם לאחר הפסקת ההתקשרות.

* 1. כוח עליון:
     1. על אף האמור לעיל, המוסד או המשרד לא יהיו אחראים לעיכוב הביצוע או אי הביצוע של התחייבויותיהם לפי הוראות ההסכם, כולן או מקצתן, אם העיכוב או אי הביצוע הם תוצאה של כוח עליון.

בהסכם זה, "**כוח עליון**" משמעו – אירוע או גורם אשר בעת כריתת ההסכם, המוסד ו/או המשרד לא ידעו או חזו אותו מראש ו/או לא היה עליהם לדעת או לחזותו מראש, ו/או הוא אינו בשליטתם, והמונע באופן ישיר מהמוסד או מהמשרד למלא התחייבויותיהם על-פי ההסכם, כולן או מקצתן, ו/או גורם לכך שקיום ההסכם באותן נסיבות יהא בלתי אפשרי או שונה באופן יסודי ממה שהוסכם עליו בין הצדדים.

למען הסר ספק מובהר בזאת כי האירועים המפורטים להלן לא יחשבו לכוח עליון: שירות מילואים של עובדים, שאינו במסגרת מצב מלחמה או גיוס כללי; שביתה או השבתה או עיצומים, למעט שביתה כללית וענפית.

* + 1. הייתה ההפרה של ההסכם תוצאה של כוח עליון, ואירוע הכוח העליון נמשך שישה חודשים או יותר – רשאי יהיה כל צד להביא את ההסכם לסיומו.
    2. כל צד יודיע למשנהו על כל אירוע של כוח עליון מיד אם היוודע לו קרות האירוע.
    3. אירע אירוע המהווה כוח עליון כמשמעותו בסעיף זה ידונו הצדדים על האמצעים שיש לנקוט בכדי להקטין ו/או לצמצם השפעת הכוח העליון על ביצוע ההסכם.

1. **יחסי המשרד עם החוקר ו/או המוסד**
   1. מובהר בזאת כי המוסד ו/או החוקר משמשים כקבלן עצמאי לצורך ביצוע התחייבויותיהם לפי הסכם זה ולצורך ביצוע המחקר, ועליהם בלבד תחול האחריות בגין כל אובדן או נזק אשר ייגרם לכל גורם אחר, לרבות עובדים או כל גורם אחר הפועל בשמם בביצוע התחייבויותיהם לפי הסכם זה ובביצוע המחקר.
   2. אין לראות בכל זכות הניתנת על פי הסכם זה למשרד להדריך או להורות את החוקר או את המוסד או עובדיו או הפועלים בשמו אלא אמצעי להבטיח ביצוע הוראות הסכם זה, ולא יהיו למוסד או לחוקר או לעובדיהם או הפועלים בשמם כל זכות של עובד מדינה, והם לא יהיו זכאים לקבל תשלומים, פיצויים או הטבות אחרות בקשר עם ביצוע הסכם. במקרה בו מעורבים במחקר מטעם המוסד עובדי מדינה, לא יהיו זכאים עובדים אלו לקבל תשלומים, פיצויים או הטבות אחרות בקשר עם ביצוע הסכם זה.
   3. המוסד יהיה אחראי לביצוע כל הניכויים שיש לבצעם על פי דין משכרם של עוביו ועליו בלבד תחול האחריות לתשלום המסים, הארנונות והתשלומים הסוציאליים והאחרים אשר מעביד חייב לשלמם בהתאם לכל דין ונוהג.
   4. אם ייגרמו למשרד אגב ביצוע הסכם זה הוצאות בין בקשר לתביעה שתוגש נגד המשרד ע"י צד שלישי בין בנוגע למעשים או מחדלים של המוסד או החוקר או של עובדיו או של הפועלים מטעמו, המוסד ישפה את המשרד בעבור כל תביעה או הוצאה שנגרמה לו, כולל שכר טרחת עורך-דין והודעת המשרד ביחס להוצאות כאמור תהיה נאמנה על המוסד, ובלבד שהמשרד הודיע למוסד בהקדם האפשרי ובכתב על התביעה ואפשר למוסד להתגונן מפניה בהתאם לשיקול דעתו. מוסכם כי המשרד יסכים להסדר פשרה או הסדר אחר במקרים שתוארו לעיל, בין במסגרת הליך משפטי ובין מחוץ לכותלי בית המשפט, רק לאחר שמסר על כך הודעה למוסד מראש ובכתב וקביל הסכמתו.

למען הסר ספק, מובהר כי המוסד לא יהיה אחראי כלפי המשרד ולא ישפה את המשרד בכל מקרה בו התביעה ו/או הנזק ו/או ההוצאה כאמור יגרמו למשרד כתוצאה משימוש המשרד ברישיון השימוש אשר ניתן לו על פי הסכם זה או כתוצאה מיישום תוצאות המחקר בכל דרך, לרבות בידי צד שלישי.

1. **ציוד שנרכש במימון המשרד**
   1. ציוד אשר נרכש על-ידי המוסד לצורך ביצוע המחקר יהיה בבעלות המוסד, הכול כפי שיפורט להלן.
   2. המוסד יודיע למשרד מראש ובכתב כי בכוונתו לרכוש ציוד עבור המחקר במימון משותף למשרד ולצד שלישי. לא הודיע המוסד כאמור, יראו כל ציוד שנרכש עבור המחקר במימון משותף למשרד ולצד שלישי, כציוד אשר נרכש במימון המשרד, והמוסד יישא באחריות כלפי צד שלישי כאמור. המשרד רשאי לקבוע תנאים לרכישה משותפת כאמור. צוין בנספח התקציבי נספח ב', כי המשרד לא ישתתף במימון מלא של הציוד המתוכנן לרכישה, ישמש הנספח התקציבי כהודעה מספקת לעניין סעיף זה.
   3. המוסד והחוקר ישתמשו בציוד אשר נרכש במימון מלא של המשרד או במימון חלקי ולא הועברה למשרד הודעה כאמור בסעיף ב' לעיל, אך ורק לצורך ביצוע התחייבויותיהם לפי הסכם זה, אלא אם קיבלו מהמשרד אישור אחר מראש ובכתב.
   4. המוסד והחוקר יהיו אחראים לביטוח הציוד, לאחזקתו ולשמירה על תקינותו.
   5. מובהר כי אם ההתקשרות הופסקה לפני תום תקופת ההסכם, מכל סיבה שהיא, יישאר הציוד אשר נקנה במימון מלא של המשרד או במימון חלקי (בהתאם לתנאים שקבע המשרד כאמור בסעיף ב' לעיל). בבעלות המוסד, והמוסד ישיב למשרד את כספי התמורה שקיבל בגין הציוד.
2. **ביטוח**
   1. המוסד מתחייב, לבצע ולקיים את הביטוחים המפורטים בזה, לטובתו ולטובת מדינת ישראל – משרד המדע והטכנולוגיה ולהציג למשרד את הביטוחים הכוללים את כל הכיסויים והתנאים הנדרשים כאשר גבולות האחריות לא יפחתו מהמצוין להלן:
      1. **ביטוח חבות מעבידים**
         1. המוסד יבטח את אחריותו החוקית כלפי עובדיו, בביטוח חבות מעבידים בכל תחומי מדינת ישראל והשטחים המוחזקים;
         2. גבול האחריות לא יפחת מסך 5,000,000 דולר ארה"ב לעובד, למקרה ולתקופת ביטוח (שנה);
         3. הביטוח יורחב לכסות את חבותו של המבוטח כלפי קבלנים, קבלני משנה ועובדיהם היה ויחשב כמעבידם;
         4. הביטוח על פי הפוליסה יורחב לשפות את מדינת ישראל – משרד המדע, והטכנולוגיה, היה ונטען לעניין קרות תאונת עבודה/מחלת מקצוע כלשהי כי היא נושאת בחבות מעביד כלשהם כלפי מי מעובדי המוסד, קבלנים, קבלני משנה ועובדיהם שבשירותו.
      2. **ביטוח אחריות כלפי צד שלישי**
         1. המוסד יבטח את אחריותו החוקית על פי דיני מדינת ישראל בביטוח אחריות כלפי צד שלישי גוף ורכוש, בכל תחומי מדינת ישראל והשטחים המוחזקים;
         2. גבול האחריות לא יפחת מסך 250,000 דולר ארה"ב למקרה ולתקופת ביטוח (שנה);
         3. בפוליסה ייכלל סעיף אחריות צולבת - Cross Liability;
         4. הביטוח יורחב לכסות את חבותו של המבוטח כלפי צד שלישי בגין פעילות של קבלנים, קבלני משנה ועובדיהם;
         5. חוקרים, אשר אינם נכללים במסגרת ביטוח חבות מעבידים של המוסד, ייחשבו צד שלישי;
         6. הביטוח על פי הפוליסה יורחב לשפות את מדינת ישראל – משרד המדע, והטכנולוגיה, ככל שייחשבו אחראים למעשי ו/או מחדלי המוסד והפועלים מטעמו.
      3. **ביטוח אחריות מקצועית (בהסכם העוסק במחקר יישומי)**
         1. המוסד יבטח את אחריותו המקצועית בביטוח אחריות מקצועית;
         2. הפוליסה תכסה כל נזק מהפרת חובה מקצועית של המוסד, עובדיו ובגין כל הפועלים מטעמו ואשר אירע כתוצאה ממעשה, רשלנות, לרבות מחדל, טעות או השמטה, מצג בלתי נכון, הצהרה רשלנית שנעשו בתום לב, שייגרמו בקשר לביצוע מחקר בנושא: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ בהתאם להסכם עם מדינת ישראל – משרד המדע והטכנולוגיה;
         3. גבול האחריות לא יפחת מסך 250,000 דולר ארה"ב למקרה ולתקופת הביטוח (שנה);
         4. הכיסוי על פי הפוליסה יורחב לכלול את ההרחבות הבאות:

* מרמה ואי יושר עובדים;
* אובדן מסמכים, לרבות אובדן השימוש ו/או העיכוב עקב מקרה ביטוח;
* אחריות צולבת, אולם הכיסוי לא יחול על תביעות המוסד כנגד המדינה;
* הארכת תקופת הגילוי לפחות 6 חודשים ;
  + - 1. הביטוח על פי הפוליסה יורחב לשפות את מדינת ישראל – משרד המדע והטכנולוגיה, ככל שייחשבו אחראים למעשי ו/או מחדלי המוסד והפועלים מטעמו.
    1. **ביטוח רכוש (בהסכם אשר עוסק במחקר במסגרתו נרכש ציוד במימון המשרד)**

המוסד יבטח הציוד שנרכש במימון מדינת ישראל – משרד המדע והטכנולוגיה השייך והמשמש את המוסד בביטוח מסוג "אש מורחב", בהתאם לאופי הציוד, על בסיס ערך כינון למעט מלאי בערך שיפוי, כולל נזקי טבע, פריצה, גניבה ושוד על בסיס נזק ראשון.

* + 1. **ביטוח ניסוי קליני (בהסכם אשר עוסק במחקר הכולל ניסוי קליני)**

ככל שהניסוי יאושר ע"י ועדת הלסינקי, יש להציג ביטוח ניסוי קליני, בהתאם לנוהל של משרד הבריאות בנוגע לניסויים רפואיים בבני אדם.

הביטוח יכלול את הנקודות הבאות:

* + - 1. לשם המבוטח יתווספו כמבוטחים נוספים: מדינת ישראל- משרד המדע והטכנולוגיה.
      2. הביטוח יורחב לשפות את מדינת ישראל- משרד המדע והטכנולוגיה ככל שיחשבו אחראים למעשי ו/או מחדלי המוסד וכל הפועלים מטעמו.
      3. ויתור על זכות התחלוף/שיבוב כלפי מדינת ישראל – משרד המדע והטכנולוגיה ועובדיהם.
      4. סעיף אחריות צולבת.
    1. **כללי**

בכל פוליסות הביטוח הנ"ל יכללו התנאים הבאים:

* + - 1. לשם המבוטח יתווספו כמבוטחים נוספים : מדינת ישראל – משרד המדע והטכנולוגיה, בכפוף להרחבי השיפוי כמפורט לעיל;
      2. בכל מקרה של צמצום או ביטול הביטוח ע"י אחד הצדדים לא יהיה להם כל תוקף אלא אם ניתנה על כך הודעה מוקדמת של 60 יום לפחות במכתב רשום לחשב משרד המדע והטכנולוגיה;
      3. המבטח מוותר על כל זכות תחלוף/שיבוב, תביעה, השתתפות או חזרה כלפי מדינת ישראל – משרד המדע והטכנולוגיה, עובדיהם, ובלבד שהוויתור לא יחול לטובת אדם שגרם לנזק מתוך כוונת זדון;
      4. המוסד אחראי בלעדית כלפי המבטח לתשלום דמי הביטוח עבור כל הפוליסות ולמילוי כל החובות המוטלות על המבוטח על פי תנאי הפוליסות;
      5. ההשתתפויות העצמיות הנקובות בכל פוליסה ופוליסה תחולנה בלעדית על המוסד;
      6. כל סעיף בפוליסות הביטוח המפקיע או מקטין בדרך כל שהיא את אחריות המבטח, כאשר קיים ביטוח אחר לא יופעל כלפי מדינת ישראל, והביטוח הינו בחזקת ביטוח ראשוני המזכה במלוא הזכויות על פי הביטוח;
  1. העתקי פוליסות הביטוח, מאושרות ע"י המבטח או אישור קיום ביטוחים בחתימתו על קיום הביטוחים כאמור, בנוסח המצורף להסכם זה כנספח ד', יומצאו על ידי המוסד למשרד עד למועד חתימת ההסכם.
  2. המוסד מתחייב בכל תקופת ההתקשרות החוזית עם מדינת ישראל – משרד המדע והטכנולוגיה, וכל עוד אחריותו קיימת, להחזיק בתוקף את הביטוח. המוסד מתחייב כי פוליסות הביטוח תחודשנה על ידו מדי שנה בשנה, כל עוד ההסכם עם מדינת ישראל– משרד המדע והטכנולוגיה בתוקף.

המוסד מתחייב להציג את העתקי פוליסות הביטוח המחודשות מאושרות וחתומות ע"י המבטח או אישור בחתימת מבטחו על חידושן למשרד לכל המאוחר שבועיים לפני תום תקופת הביטוח.

* 1. אין בכל האמור בסעיפי הביטוח כדי לפטור את המוסד מכל חובה החלה עליו על פי כל דין ועל פי ההסכם ואין לפרש את האמור כוויתור של מדינת ישראל – משרד המדע והטכנולוגיה על כל זכות או סעד המוקנים להם על פי הדין ועל פי הסכם זה.
  2. מובהר בזאת, כי הוראות סעיף 16.א. לעיל, לא יחולו במקרה בו המוסד הינו יחידה ממשלתית (משרד ממשלתי או יחידת סמך).
  3. במקרה שהמחקר מבוצע על-ידי קבוצות חוקרים ממוסדות שותפים שונים (כמשמעותם בסעיף 4(ג) לעיל), על כל מוסד שותף לבצע ולקיים את הביטוחים המפורטים לעיל לטובתו ולטובת מדינת ישראל – משרד המדע והטכנולוגיה, הכוללים את כל הכיסויים והתנאים הנדרשים כאשר גבולות האחריות לא יפחתו מהמצוין לעיל. אישור קיום ביטוחים בחתימת המבטח על קיום הביטוחים כאמור, בנוסח המצורף להסכם זה כנספח ד', יומצאו על ידי המוסדות השותפים למשרד כתנאי לתחילת ביצוע המחקר מתוקף הסכם זה.

1. **הוראות כלליות**

א המוסד או החוקר אינם רשאים להעביר זכויות או חובות לפי הסכם זה, כולן או מקצתן לאחר, ללא קבלת הסכמת המשרד מראש ובכתב.

ב אם אחד הצדדים לא ישתמש במקרה מסוים או במקרים מסוימים בזכויותיו לפי הסכם זה, לא ייחשב הדבר כויתור של אותו צד על זכויותיו אלה, לא לגבי המקרה המסוים ולא לגבי מקרים שיקרו לאחר מכן.

ג המשרד רשאי לקזז כל סכום או תשלום המגיע לו מהמוסד כנגד כל סכום או תשלום המגיע למוסד מהמשרד, לאחר מתן הודעה בכתב למוסד המפרטת את עילת הקיזוז וסכומו.

1. תקנה תקציבית – **19400115**
2. כתובות הצדדים לצורך הסכם זה:

המשרד – **אגף תיאום, תכנון ובקרה, משרד המדע והטכנולוגיה, בנין ג', הקריה המזרחית, ת"ד 49100, ירושלים 9149002**

המוסד – **­­­­­­­­­­­­­­­­­­­­­­­­­­­­­­ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. כל הודעה או התראה בגין כל עניין הנובע מהסכם זה תישלח בדואר רשום, מצד אחד למשנהו ותיחשב שנתקבלה ע"י הנמען תוך 72 שעות מעת המסירה של המכתב הכולל את ההודעה או ההתראה בדואר כאמור.
2. הסכם זה ייכנס לתוקף רק לאחר ובכפוף לחתימת שני הצדדים.

**ולראיה באו הצדדים על החתום**

|  |  |  |
| --- | --- | --- |
| \_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_ |
| המדען הראשי,  משרד המדע והטכנולוגיה | חשב  משרד המדע והטכנולוגיה | המוסד |

|  |  |  |
| --- | --- | --- |
|  |  |  |

**נספח ג' – כתב ערבות**

**לתשומת ליבכם: יש להפקיד שני כתבי ערבות, הן ערבות מקדמה בהתאם לסעיף 10(א) והן ערבות ביצוע בהתאם לסעיף 10(ב)**

**שם הבנק/חברת ביטוח\_\_\_\_\_\_\_\_\_\_\_\_\_\_\_\_\_\_**

**מס' הטלפון \_\_\_\_\_\_\_\_\_\_\_\_\_\_\_\_\_\_**

**מס' הפקס \_\_\_\_\_\_\_\_\_\_\_\_\_\_\_\_\_\_\_**

לכב'

משרד המדע והטכנולוגיה

הנדון: ערבות מס' \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

לבקשת

\_\_\_\_\_\_\_\_\_\_\_\_\_\_\_\_\_(יש לציין את שם ספק) \_\_\_\_\_\_\_\_\_\_\_\_\_\_\_\_\_\_\_\_\_\_\_\_

אנו ערבים בזה כלפיכם לסילוק כל סכום עד לסך \_\_\_\_\_\_\_\_ ש"ח בלבד.

(במילים: \_\_\_\_\_\_\_\_\_ ש"ח )

אשר תדרשו מאת: \_\_\_\_\_\_\_\_\_\_\_\_\_(יש לציין את שם הספק)\_\_\_\_\_\_\_\_\_\_ (להלן "החייב") בקשר עם הסכם מיום \_\_\_\_\_\_\_\_\_\_ לביצוע מחקרים במסגרת התוכנית לשיתוף פעולה עם מדינת **\_\_\_\_\_\_\_\_\_** לשנת **\_\_\_\_\_\_\_\_\_\_** , מספר חוזה/הזמנה\_\_\_\_\_\_\_\_\_\_\_\_\_

אנו נשלם לכם את הסכום הנ"ל תוך 15 יום מתאריך דרישתכם הראשונה שנשלחה אלינו במכתב בדואר רשום, מבלי שתהיו חייבים לנמק את דרישתכם ומבלי לטעון כלפיכם טענת הגנה כלשהי שיכולה לעמוד לחייב בקשר לחיוב כלפיכם, או לדרוש תחילה את סילוק הסכום האמור מאת החייב.

ערבות זו תהיה בתוקף מתאריך \_\_\_\_\_\_עד תאריך \_\_\_\_\_\_\_.

דרישה על פי ערבות זו יש להפנות לסניף הבנק/חברת הביטוח שכתובתו:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

שם הבנק

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

מס' הבנק ומס' הסניף כתובת סניף הבנק/חברת הביטוח

ערבות זו אינה ניתנת להעברה.

**נספח ד' – הוראת קיזוז (מקדמה וביצוע)**

המוסד להשכלה גבוהה\_\_\_\_\_\_\_\_\_\_\_\_\_\_\_\_\_\_\_\_\_

מספר טלפון\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

מספר פקס\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

לכבוד:

החשב הכללי

משרד האוצר

באמצעות משרד \_\_\_\_\_\_\_\_\_\_\_\_\_\_

**הנדון: הוראת קיזוז**

1. אנו החתומים מטה, הנציגים המוסמכים של \_\_\_\_\_\_\_\_\_\_\_\_\_\_\_\_\_\_\_\_\_ (להלן - המוסד), נותנים לכם בזאת הוראה בלתי מותנית לקזז כל סכום עד לסך \_\_\_\_\_\_\_\_\_\_\_\_\_\_ ש"ח, (במילים\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_), שיוצמד ל: **מדד** מתאריך \_\_\_\_\_\_\_\_\_\_\_, מכל תשלום המגיע לנו מהממשלה לפי כל דין, הסכם או הסדר (להלן - הקיזוז).
2. אנו מסכימים כי החשב הכללי, לפי שיקול דעתו הבלעדי והמוחלט, יקזז מכל תשלום המגיע למוסד מן הממשלה לפי כל דין, הסכם או הסדר, כל סכום המגיע לממשלה מן המוסד בקשר עם חוזה/הזמנה\_\_\_\_\_\_\_\_\_\_\_\_\_ מבלי שיהיה חייב לנמק או לדרוש תחילה את סילוק הסכום האמור מאת המוסד.
3. אנו מתחייבים ומצהירים כי לא תהיה לנו כל טענה כלפי הממשלה על ביצוע קיזוז לפי הוראה זאת, מכספים המגיעים למוסד מן הממשלה לפי כל דין, הסכם או הסדר.
4. הוראה זו תישאר בתוקפה עד תאריך \_\_\_\_\_\_\_\_\_\_\_\_\_.
5. שינוי הוראה זו כפוף לאישור בכתב מהחשב הכללי במשרד האוצר.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

שם מלא וחתימה של מוסמכים מטעם המוסד

אישור עו"ד

אני הח"מ, עו"ד \_\_\_\_\_\_\_\_\_\_\_\_\_, המשמש כיועץ המשפטי של \_\_\_\_\_\_\_\_\_\_\_, מאשר בזאת כי הוראת הקיזוז שבנדון חתומה כדין על-ידי מורשי החתימה המוסמכים של המוסד ומחייבת את המוסד.

\_\_\_\_\_\_\_\_\_\_\_\_\_\_

#### נספח ה' – אישור קיום ביטוחים

**נספח ו' – הצהרת המוסד על ניצול תקציב שנת המחקר**

**לכבוד:**

**משרד המדע והטכנולוגיה**

אנו החתומים מטה מצהירים ומאשרים בזאת כי בדקנו את דו"ח ביצוע התקציב בגין מחקר מספר **\_\_\_\_\_\_\_\_\_\_\_\_\_\_\_**  , שם החוקר הראשי **\_\_\_\_\_\_\_\_\_\_\_\_\_\_** , נושא המחקר **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** (להלן – "**המחקר**") לשנת המחקר ה **\_\_\_\_\_\_\_\_\_\_** , הרצו"ב שהוגש למשרד המדע והטכנולוגיה (להלן – "**המשרד**") לצורך מימון המחקר בידי המשרד ומסומן על  ידנו בחתימתנו לשם זיהוי (להלן – "**הדו"ח**").

בדקנו ומצאנו כי כל ההתחייבויות שבוצעו בגין המחקר הוצאו בהתאם להוראות המשרד, לנהלי קרן המחקרים של המשרד ולהוראות הדין המחייבות, ובהתאם לאסמכתאות מבססות הכוללות, בין היתר, חשבוניות מס מקור או קבלות מקור בגין הוצאות שהוצאו לטובת המחקר כאמור,  דיווחים בגין שכר ונלוות ששולמו אך ורק בגין עובדים שהועסקו במחקר, ואסמכתאות אחרות ככל שהדו"ח מתבסס עליהן.

לאור בדיקתנו הננו מאשרים את נאותות דו"ח ביצוע התקציב שהוגש לצורך תשלום על-ידי המשרד במסגרת מימון מחקרים.

**תאריך: חתימת מורשי חתימה וחשב המוסד וחותמת המוסד:**

**\_\_\_\_\_\_\_\_ \_\_\_\_\_\_\_\_\_\_\_\_**